ปล่อยวางอดีต ท้าทายตนเองให้ทำดีขึ้นกว่าเดิม ฝึกให้อภัยตนเอง รับผิดชอบการกระทำของตนเอง หาทางให้อภัยตนเองและผู้อื่น
เราอาจอยากให้อภัยตนเองเพราะเราไม่ได้ตั้งใจทำให้เกิดความเดือดร้อน เราต้องรู้ว่าตนเองไม่ได้เป็นต้นเหตุของผลลัพธ์อันเกิดมาจากการกระทำของคนอื่น คนเราต่างก็ทำผิดพลาดกันได้ และมีหลายครั้งในชีวิตที่กระทำสิ่งต่างๆ ออกมาได้ไม่ดี เมื่อรู้แบบนี้ เราอาจสามารถเยียวยาตนเองได้ การเรียนรู้จากความผิดพลาดในอดีตเป็นเรื่องดี แต่การจมปลักอยู่กับความผิดพลาดอาจทำให้เราไม่ยอมให้อภัยตนเองเสียที การเอาแต่คิดใคร่ครวญถึงความผิดพลาดซ้ำไปซ้ำมาอาจทำให้เราลืมนึกถึงความจริงในปัจจุบัน ชีวิตของเราอาจเริ่มหยุดนิ่งอยู่กับที่เพราะเราเอาแต่คิดว่าเราน่าจะทำอย่างนั้นหรือเราไม่น่าจะทำอย่างนี้ จงจดจ่ออยู่กับปัจจุบันและดูสิว่าเราสามารถทำอะไรในอนาคตได้บ้างเพื่อทำให้ชีวิตดีขึ้นกว่าเดิม ลองใช้วิธี “แก้ไขและเดินหน้าต่อไป” ในการดำรงชีวิต ถ้าเราประสบกับเหตุการณ์เลวร้ายซึ่งคล้ายกับที่เคยเกิดขึ้นในอดีต ให้ดูสิว่าเราพอจะจัดการอะไรได้บ้าง  พยายามแก้ปัญหาที่เรารู้ว่าสามารถจัดการได้อย่างจนสุดความสามารถ ผลสุดท้ายจะเป็นอย่างไร ก็ให้พยายามปล่อยไป เราไม่อยากทำผิดพลาดซ้ำอีก ฉะนั้นเมื่อเกิดปัญหา จงพยายามแก้ไขอย่างถึงที่สุด การรู้ว่าตนเองกำลังทำอะไรอยู่ในปัจจุบันสามารถช่วยเยียวยาเราในอนาคตได้ ถ้าเราฝึกการรู้ตัวอยู่เสมอและยอมรับการกระทำที่เราเลือกตอนนี้ การมีสติจะช่วยเราสร้างอนาคตที่ดีกว่าเดิมและช่วยให้เราให้อภัยกับการกระทำหรือยอมรับผลของการกระทำในอดีต ถึงเราไม่อยากจมปลักอยู่กับอดีต แต่เราก็ต้องเรียนรู้จากอดีตเพื่อจะได้ก้าวไปข้างหน้าได้อย่างมั่นคงมากขึ้น  ทางหนึ่งที่จะให้อภัยตนเองได้คือหาสิ่งกระตุ้นหรือสาเหตุที่ทำให้เกิดความรู้สึกต่างๆ ในตอนนั้นให้พบ ถ้าเราหาพบว่าเราทำอะไรไปตอนนั้น เราก็จะสามารถเปลี่ยนแปลงทัศนคติของตนเองในอนาคตได้ ถามตนเองว่า “เราทำอะไรลงไปตอนนั้น และฉันควรทำอย่างไรเพื่อป้องกันไม่ให้เกิดผลลัพธ์เดียวกัน” วิธีนี้จะช่วยให้เรารู้ได้อย่างแม่นยำว่าสถานการณ์ใดทำให้เรารู้สึกไม่สบายใจ พอเราหาพบแล้ว เราจะสามารถคิดหาทางแก้ปัญหาได้ง่าย ลองถามตนเองว่า  รู้สึกวิตกกังวลหรือรู้สึกผิดเวลาเข้าไปใกล้หัวหน้าไหม รู้สึกถึงอารมณ์ความรู้สึกที่ไม่ดีอย่างรุนแรงเวลาพูดคุยกับคู่ชีวิตหรือเปล่า การใช้เวลาอยู่กับพ่อแม่ทำให้ฉันโกรธหรือหงุดหงิดบ้างไหม ลองท้าทายตนเองสักหน่อยเพื่อจะได้ช่วยให้เราเป็นคนที่ดีขึ้นกว่าเดิม และป้องกันตนเองไม่ให้กลับไปลังเลสงสัยและรู้สึกผิดอีก  เราท้าทายตนเองด้วยการเริ่มทำกิจวัตรอะไรสักอย่างที่ช่วยปรับปรุงตนเองเป็นเวลาหนึ่งเดือน เราจะเริ่มการพัฒนาตนเองได้ด้วยการทำกิจวัตรเป็นเวลาหนึ่งเดือน เช่น การติดตามและควบคุมปริมาณแคลอรี  วิธีนี้จะช่วยให้เราให้อภัยตนเองได้สำเร็จด้วยการทำสิ่งที่ก่อให้เกิดประโยชน์ พยายามประเมินผลการทำงานเพื่อหาวิธีการที่จะพัฒนาตนเอง ตัวอย่างเช่น ถ้าเราเห็นว่าตนเองรู้สึกผิดที่ผัดวันประกันพรุ่ง ให้เขียนรายการภารกิจที่ต้องทำและลองทำตามรายการที่เขียนดู การรู้ว่าอะไรเป็นสิ่งที่เราควบคุมได้นั้นสำคัญ วิธีนี้จะทำให้เราได้ปรับปรุงตนเองและได้ให้อภัยตนเอง การรู้จักตนเองคือความสามารถที่จะคาดเดาผลของการกระทำของตนได้  การคิดถึงตนเองและการกระทำของตนช่วยให้เราเป็นคนที่ดีขึ้นได้ด้วยการสร้างศีลธรรมให้แก่ตนเอง เรารู้จักตนเองได้ด้วยการสังเกตเห็นจุดแข็ง สังเกตปฏิกิริยาของเราที่มีต่อสถานการณ์ต่างๆ และสังเกตการแสดงอารมณ์ความรู้สึกของตนเอง ถ้ารู้ตัวว่าเราเป็นต้นเหตุทำให้เกิดเรื่องเลวร้ายขึ้นมา เราอาจรู้สึกผิดและอยากได้รับการให้อภัย เมื่อนึกถึงภาพเหตุการณ์ที่เกิดขึ้น เราอาจรู้สึกทุกข์ใจ ลองถามตนเองว่าทำไมถึงรู้สึกแบบนี้   ฉันรู้สึกแบบนี้เพราะผลจากการกระทำของตนเองทำให้ฉันรู้สึกแย่หรือ ฉันรู้สึกแบบนี้เพราะฉันเป็นต้นเหตุทำให้เกิดเหตุการณ์ที่เลวร้ายหรือ ทุกคนก็ต่างทำผิดพลาดกันได้ในชีวิต อย่าคิดว่าการทำอะไรผิดพลาดไปสักอย่างไม่ว่าจะเป็นเรื่องงานหรือความสัมพันธ์ทำให้เราเป็นคนที่แย่ อย่างที่บิลเกตเคยพูดเอาไว้ว่า “การฉลองความสำเร็จเป็นเรื่องดี แต่การใส่ใจบทเรียนจากความล้มเหลวนั้นสำคัญกว่า” การเรียนรู้จากความผิดพลาดเป็นขั้นตอนหนึ่งของการให้อภัยตนเอง อย่ากลัวที่จะเริ่มใหม่อีกครั้งเพื่อเราจะได้ให้อภัยตนเองได้จริงๆ การเรียนรู้ที่จะให้อภัยตนเองไม่ใช่แค่การเรียนรู้ที่จะอยู่กับอดีต แต่เป็นการเรียนรู้จากประสบการณ์ในอดีตด้วย ดูสิว่าเราได้เรียนรู้อะไรจากประสบการณ์นี้บ้างและนำมาใช้พัฒนาตนเองให้ดีขึ้น วิธีหนึ่งที่จะทำให้ตนเองเดินหน้าต่อไปได้คือนำสิ่งที่เราได้เรียนรู้มาปรับใช้   ตั้งเป้าหมายซึ่งสนับสนุนให้เราพัฒนาตนเองและจิตใจต่อไป การมองอนาคตอาจช่วยเราให้อภัยตนเองในปัจจุบันได้ เพราะเห็นว่าเราสามารถเปลี่ยนแปลงอะไรหลายอย่างให้ดีขึ้นได้    เมื่อไรก็ตามที่รู้สึกผิดขึ้นมา ให้ทำตามคำพูดของเลส บราวน์ ที่กล่าวไว้ว่า “ให้อภัยข้อบกพร่องและความผิดพลาดของตนเอง แล้วก้าวเดินต่อไป” ก่อนที่เราจะให้อภัยตนเองได้อย่างสมบูรณ์ เราต้องยอมรับการกระทำของตนเองก่อน  การเขียนว่าเรามีอารมณ์รุนแรงกับการกระทำอะไรบ้างอาจช่วยได้ วิธีนี้จะช่วยให้เห็นสาเหตุชัดเจนว่าทำไมเรารู้สึกแย่กับตนเอง วิธีหนึ่งที่จะสามารถแสดงความซื่อสัตย์ของตนเองได้คือยอมรับผลการกระทำของตนเอง ถ้าเราได้ทำหรือพูดอะไรผิดไป เราต้องยอมรับว่าพูดและกระทำผิดเสียก่อน แล้วจึงให้อภัยตนเองที่ทำแบบนั้น    วิธีหนึ่งที่จะทำให้เราอภัยให้ตนเองได้สำเร็จคือปลดปล่อยความเครียด ยิ่งเก็บความเครียดไว้มาก ก็ยิ่งทำอะไรให้ตนเองเสียหายได้มาก ความเครียดบางครั้งทำให้เราต้องปลดปล่อยความโกรธออกมาจนทำร้ายตนเองและผู้คนรอบข้าง แต่ถ้าเราให้อภัยตนเอง ความโกรธจะหายไปและเรื่องที่ไม่ดีก็จะหายไปด้วย ผลคือเราจะจดจ่อกับเรื่องดีๆ แทนเรื่องแย่ๆ การแสดงความรับผิดชอบคือเรื่องหนึ่ง แต่การเข้าใจความรู้สึกต่างๆ ที่ซ่อนอยู่เป็นอีกเรื่องหนึ่ง การรู้สึกถึงความรู้สึกที่รุนแรงอย่างเช่น ความรู้สึกผิดไม่ใช่เรื่องผิดปกติ แต่เป็นเรื่องดีด้วยซ้ำ เพราะการรู้สึกผิดจะกระตุ้นให้เราลงมือทำอะไรสักอย่างเพื่อตนเองและผู้อื่น  .  เราอาจกำลังรู้สึกผิดที่คิดอะไรไม่ดี เราอาจคิดอยากให้ผู้อื่นพบความเจ็บปวดและโชคร้าย เราอาจรู้สึกรักใคร่ใครสักคนจนอยากเป็นเจ้าเข้าเจ้าของหรืออยากได้ของคนอื่น ถ้าเรารู้สึกผิดจนคิดอะไรไม่ออก จงรู้ไว้ว่าความรู้สึกผิดเป็นเรื่องปกติ ความรู้สึกผิดของเราอาจเกิดจากอารมณ์ความรู้สึกที่รุนแรงเหล่านี้ ฉะนั้นเผชิญหน้ากับอารมณ์ความรู้สึกพวกนี้ดีที่สุดและรับรู้ถึงสาเหตุว่าทำไมเราถึงกำลังรู้สึกแบบนี้ แค่ทำตามวิธีนี้ เราก็จะสามารถให้อภัยตนเองได้แล้ว ความรู้สึกผิดอาจทำให้เราตัดสินตนเอง (หรือผู้อื่น) รุนแรงเกินไป เราอาจกำลังระบายความรู้สึกใส่ตนเองและผู้อื่น จึงทำให้เรารู้สึกผิดกับการกระทำของตนเอง เราอาจโทษคนอื่นเพราะรู้สึกไม่มั่นคงและยิ่งเพิ่มความรู้สึกผิดเข้าไปอีก ถ้าเรากำลังโทษคนอื่น ให้ถอยกลับมาและหาสาเหตุว่าทำไมเราถึงพูดออกไปแบบนั้น วิธีนี้ช่วยให้เราสามารถให้อภัยตนเองได้ เราอาจรู้สึกผิดเพราะการกระทำของผู้อื่นได้ การรู้สึกผิดเพราะคู่ชีวิตกระทำผิดเป็นเรื่องธรรมดา เราอาจรู้สึกผิดที่คู่ชีวิตกระทำผิดหรือวิตกกังวลได้ เราควรหาสาเหตุว่าทำไมถึงรู้สึกแบบนี้เพื่อจะได้รู้ว่าควรให้อภัยตนเองหรือคนอื่นไหม ก่อนที่จะให้อภัยตนเอง เราต้องหาให้พบว่าค่านิยมและความเชื่อของตนเองคืออะไร  ให้เวลาตนเองคิดว่าจะไถ่โทษเรื่องที่เรารู้สึกผิดอย่างไร คิดว่าเราจะทำให้แตกต่างออกไปอย่างไร ค่านิยมและความเชื่ออาจมาจากระบบความเชื่อทางจิตวิญญาณหรือความต้องการของสังคม ทางหนึ่งที่จะให้อภัยตนเองเพราะรู้สึกว่าตนเองขาดอะไรบางอย่างไปคือหาให้พบว่าอะไรคือสิ่งที่เราจำเป็นต้องมีในชีวิตและอะไรคือสิ่งที่เราต้องการ แล้วจึงนำมาเปรียบเทียบกัน หาให้พบว่าอะไรคือสิ่งที่จำเป็นต้องมี เช่น ที่พัก อาหาร และความต้องการทางสังคม และนำมาเปรียบเทียบกับอะไรที่เราต้องการ เช่น อยากมีรถหรูขับ อยากมีบ้านหลังใหญ่ อยากหุ่นดี การเปรียบเทียบสิ่งที่เราจำเป็นต้องมีและสิ่งที่เราต้องการจะช่วยให้รู้ว่าเราลำบากตนเองมากไปหรือเปล่าหรือสิ่งต่างๆ อยู่เหนือการควบคุมของเราไหม เหมือนที่นักปรัชญาแดริดาเคยกล่าวไว้ว่า “การให้อภัยนั้นน่าสับสนอยู่บ่อยครั้ง บางครั้งก็เป็นวิธีการซึ่งได้รับวางแผนมาเป็นอย่างดีโดยมีเรื่องต่างๆ เช่น ข้ออ้าง ความเสียใจ การยกโทษ เงื่อนไข เป็นต้น เข้ามาเกี่ยวข้อง”.  การให้อภัยต้องอาศัยทั้งตัวเราและผู้อื่น เราอาจไม่สามารถให้อภัยตนเองได้ ถ้าเราไม่เรียนรู้ที่จะให้อภัยผู้อื่น เราอาจต้องให้ผู้อื่นเข้ามาช่วยเหลือและให้กำลังใจเราเพื่อที่จะสามารถให้อภัยตนเองได้ ขอให้คนที่เรารักช่วยเหลือเมื่อเรากำลังพยายามอย่างหนักที่จะให้อภัยตนเอง เราต้องรู้ว่าจะให้อภัยตนเองเรื่องอะไรก่อนที่จะให้อภัยตนเองได้ การเขียนแนวทางออกมาเป็นขั้นตอนอย่างละเอียดจะช่วยเราให้จดจ่อกับสิ่งที่สำคัญและได้วิธีการที่จะให้อภัยตนเองหรือผู้อื่น  ลองทำตามคำแนะนำข้างล่างนี้ดู จะได้สร้างขั้นตอนการให้อภัยขึ้นมาได้   ขออภัยด้วยการพูดออกไปตรงๆ ไม่อ้อมค้อม พูดว่า “ฉันขอโทษ” หรือถามว่า “ให้อภัยฉันได้ไหม” ไปเลย อย่าพูดจาคลุมเครือ หรือแสดงให้เห็นว่าไม่จริงใจ ลองดูสิว่าเราสามารถทำอย่างไรได้บ้างเพื่อจะแก้ปัญหาได้จริงๆ ถ้าเรากำลังขอผู้อื่นให้อภัยตนเอง เราต้องรู้ว่าทำอย่างไรถึงจะทำให้ทุกอย่างดีขึ้น ถ้าเรากำลังให้อภัยตนเองอยู่ ลองถามตนเองว่าต้องทำอะไรบ้างถึงจะก้าวต่อไปได้และมีทัศนคติที่ดีต่อชีวิต สัญญากับตนเองและผู้อื่นว่าเราจะพยายามทำทุกอย่างให้ดีขึ้นในอนาคต คำขออภัยจะไม่มีความหมาย ถ้าเราไม่ทำตามสัญญาที่ให้ไว้ เราต้องไม่ทำผิดพลาดซ้ำอีก ถ้าเราขอผู้อื่นให้อภัยเรา ตัวเราเองจะรู้สึกดีขึ้น บางครั้งการขจัดความคลางแคลงใจให้หมดไปสามารถช่วยแก้ปัญหาที่เกิดขึ้นได้ และยังแสดงให้เห็นด้วยว่าเราใส่ใจปัญหาที่เกิดขึ้นอย่างจริงจัง ถึงแม้จะเป็นปัญหาเล็กน้อยก็ตาม การขอภัยจะนำมาซึ่งผลลัพธ์ที่น่าพึงใจและทำให้ความสัมพันธ์แน่นแฟ้นขึ้น
รู้ว่าไม่มีใครสมบูรณ์แบบ. อย่าจมปลักอยู่กับความผิดพลาดในอดีต. ใช้สิ่งที่ได้เรียนรู้จากอดีตมาวางแผนอนาคตให้สดใส. ฝึกการมีสติ. ดูสิว่าเรามีทางเลือกอะไรบ้างในอดีต. หาให้พบว่าสถานการณ์ใดที่ทำให้เราเกิดอารมณ์ความรู้สึกที่รุนแรง. ท้าทายตนเองให้เป็นคนที่ดีขึ้นกว่าเดิม. แก้ไขข้อบกพร่อง. ฝึกรู้จักตนเอง. หาเหตุผลว่าทำไมเราถึงต้องให้อภัยตนเอง. ยอมรับว่าความล้มเหลวไม่ทำให้เราเป็นคนแย่. อย่ากลัวที่จะเริ่มต้นใหม่. ปรับความคิดใหม่หลังจากได้เรียนรู้ความผิดพลาดในอดีต. ยอมรับการกระทำของตนเอง. หยุดหาเหตุผลเข้าข้างตนเอง เริ่มแสดงความรับผิดชอบต่อการกระทำและคำพูดของตนเอง. ยอมรับว่ารู้สึกผิด. หาค่านิยมและสิ่งที่ตนเองเชื่อให้พบ. ใคร่ครวญว่าอะไรคือสิ่งที่เราต้องมีและอะไรคือสิ่งที่เราต้องการ. ขอความร่วมมือจากผู้อื่น. วางแผนหาวิธีแก้ปัญหา. ขอผู้อื่นให้อภัยเรา.
https://www.wikihow.com/Forgive-Yourself https://www.wikihow.com/Forgive-Yourself https://www.wikihow.com/Forgive-Yourself https://www.wikihow.com/Forgive-Yourself https://www.wikihow.com/Forgive-Yourself
Letting Go of the Past Challenge Yourself to Do Good Practicing Self-Forgiveness Taking Responsibility For Your Actions Communicating Forgiveness to Yourself and Others